CELEX: 32018D0466
Language: ro
Date: 2018-03-21 00:00:00
Title: Decizia (PESC) 2018/466 a Consiliului din 21 martie 2018 de modificare a Deciziei 2011/172/PESC privind măsuri restrictive îndreptate împotriva anumitor persoane, entități și organisme având în vedere situația din Egipt

21.3.2018   
            
            
               RO
            
            
               Jurnalul Oficial al Uniunii Europene
            
            
               LI 78/3
            
         DECIZIA (PESC) 2018/466 A CONSILIULUI
   din 21 martie 2018
   de modificare a Deciziei 2011/172/PESC privind măsuri restrictive îndreptate împotriva anumitor persoane, entități și organisme având în vedere situația din Egipt
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 21 martie 2011, Consiliul a adoptat Decizia 2011/172/PESC (1) privind măsuri restrictive îndreptate împotriva anumitor persoane, entități și organisme având în vedere situația din Egipt.
            
         
               (2)
            
            
               Pe baza unei revizuiri a Deciziei 2011/172/PESC, măsurile restrictive ar trebui reînnoite până la 22 martie 2019.
            
         
               (3)
            
            
               Expunerea de motive pentru patru persoane de pe lista prevăzută în anexa la Decizia 2011/172/PESC ar trebui să fie modificată.
            
         
               (4)
            
            
               Șase persoane ar trebui să fie eliminate de pe lista persoanelor fizice și juridice, a entităților și organismelor prevăzută în anexa la Decizia 2011/172/PESC.
            
         
               (5)
            
            
               Prin urmare, Decizia 2011/172/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Decizia 2011/172/PESC se modifică după cum urmează:
   
               1.
            
            
               La articolul 5, al doilea paragraf se înlocuiește cu următorul text:
               „Prezenta decizie se aplică până la 22 martie 2019.”
            
         
               2.
            
            
               Anexa se modifică astfel cum se prevede în anexa la prezenta decizie.
            
         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 21 martie 2018.
      
         
            Pentru Consiliu
         
         
            Președintele
         
         E. ZAHARIEVA
      
   
   
      (1)  Decizia 2011/172/PESC a Consiliului din 21 martie 2011 privind măsuri restrictive îndreptate împotriva anumitor persoane, entități și organisme având în vedere situația din Egipt (JO L 76, 22.3.2011, p. 63).
   
      ANEXĂ
      
                  1.
               
               
                  În anexa la Decizia 2011/172/PESC, rubricile referitoare la persoanele menționate mai jos se înlocuiesc cu următorul text:
                  
                               
                           
                           
                              Nume (și eventuale pseudonime)
                           
                           
                              Informații de identificare
                           
                           
                              Motivele desemnării
                           
                        
                              2.
                           
                           
                              „Suzanne Saleh Thabet
                           
                           
                              Soția dlui Mohamed Hosni Elsayed Mubarak, fost președinte al Republicii Arabe Egipt
                              Data nașterii: 28.2.1941
                              Sex feminin
                           
                           
                              Asociată cu Mohamed Hosni Elsayed Mubarak, care face obiectul unor proceduri judiciare sau al unui proces de recuperare a activelor desfășurat de autoritățile egiptene în urma unei hotărâri judecătorești definitive în legătură cu însușirea ilegală a unor fonduri de stat, în temeiul Convenției Organizației Națiunilor Unite împotriva corupției.
                           
                        
                              4.
                           
                           
                              Heidy Mahmoud Magdy Hussein Rasekh
                           
                           
                              Soția dlui Alaa Mohamed Elsayed Mubarak, fiul fostului președinte al Republicii Arabe Egipt
                              Data nașterii: 5.10.1971
                              Sex feminin
                           
                           
                              Persoană care face obiectul unor proceduri judiciare sau al unui proces de recuperare a activelor desfășurat de autoritățile egiptene în urma unei hotărâri judecătorești definitive în legătură cu însușirea ilegală a unor fonduri de stat, în temeiul Convenției Organizației Națiunilor Unite împotriva corupției, și asociată cu Alaa Mohamed Hosni Elsayed Mubarak.
                           
                        
                              6.
                           
                           
                              Khadiga Mahmoud El Gammal
                           
                           
                              Soția dlui Gamal Mohamed Hosni Elsayed Mubarak, fiul fostului președinte al Republicii Arabe Egipt
                              Data nașterii: 13.10.1982
                              Sex feminin
                           
                           
                              Persoană care face obiectul unor proceduri judiciare sau al unui proces de recuperare a activelor desfășurat de autoritățile egiptene în urma unei hotărâri judecătorești definitive în legătură cu însușirea ilegală a unor fonduri de stat, în temeiul Convenției Organizației Națiunilor Unite împotriva corupției, și asociată cu Gamal Mohamed Hosni Elsayed Mubarak.
                           
                        
                              19.
                           
                           
                              Elham Sayed Salem Sharshar
                           
                           
                              Soția dlui Habib Ibrahim Eladli
                              Data nașterii: 23.1.1963
                              Sex feminin
                           
                           
                              Persoană care face obiectul unor proceduri judiciare în legătură cu însușirea ilegală a unor fonduri de stat, în temeiul Convenției Organizației Națiunilor Unite împotriva corupției, și asociată cu Habib Ibrahim Eladli.”
                           
                        
            
                  2.
               
               
                  În anexa la Decizia 2011/172/PESC, se elimină rubricile referitoare la următoarele persoane:
                  
                              7.
                           
                           
                              Ahmed Abdelaziz Ezz;
                           
                        
                              8.
                           
                           
                              Abla Mohamed Fawzi Ali Ahmed Salama;
                           
                        
                              9.
                           
                           
                              Khadiga Ahmed Ahmed Kamel Yassin;
                           
                        
                              10.
                           
                           
                              Shahinaz Abdel Aziz Abdel Wahab Al Naggar;
                           
                        
                              11.
                           
                           
                              Ahmed Alaeldin Amin Abdemaksoud Elmaghraby;
                           
                        
                              12.
                           
                           
                              Naglaa Abdallah El Gazaerly.